**ΔΙΕΥΘΥΝΣΗ Δ/ΘΜΙΑΣ ΕΚΠ/ΣΗΣ ΣΕΡΡΩΝ**

**ΣΧΟΛΕΙΟ: ΜΟΥΣΙΚΟ ΓΥΜΝΑΣΙΟ ΣΕΡΡΩΝ ΜΕ ΛΥΚΕΙΑΚΕΣ ΤΑΞΕΙΣ**

 **ΗΜΕΡΟΜΗΝΙΑ: 01/11/2022**

 **ΑΡΙΘ. ΠΡΩΤ.: 1647**

**ΠΡΟΚΗΡΥΞΗ ΕΚΔΡΟΜΗΣ ΤΗΣ Γ’ ΛΥΚΕΙΟΥ**

|  |  |
| --- | --- |
| ΣΧΟΛΕΙΟ | ΜΟΥΣΙΚΟ ΓΥΜΝ. ΣΕΡΡΩΝ ΜΕ ΛΥΚ. ΤΑΞΕΙΣ- 1ο χιλ Σερρών Νεοχωρίου |
| ΤΗΛΕΦΩΝΟ ΣΧΟΛΕΊΟΥEMAIL ΣΧΟΛΕΙΟΥ | 2321035353serresmusicschool@gmail.com |
|  ΠΡΟΟΡΙΣΜΟΣ | 1. ΒΟΥΚΟΥΡΕΣΤΙ- Οδική Εκδρομή
2. ΑΘΗΝΑ- Οδική Εκδρομή
 |
| ΑΡΙΘΜΟΣ ΗΜΕΡΩΝ | **Α) ΒΟΥΚΟΥΡΕΣΤΙ- 6 ΗΜΕΡΕΣ** **(5 ΔΙΑΝΥΚΤΕΡΕΥΣΕΙΣ)**Από Πέμπτη 1-12 έως Τρίτη 6-12 ή Παρασκευή 2-12 έως Τετάρτη 7-12**Β) ΑΘΗΝΑ – 5 ΗΜΕΡΕΣ (4 ΔΙΑΝΥΚΤΕΡΕΥΣΕΙΣ)**Από Πέμπτη 1-12 έως Δευτέρα 5-12 ή Παρασκευή 2-12 έως Τρίτη 6-12 |
| ΗΜΕΡΟΜΗΝΙΕΣ | **Α)** Αναχώρηση με λεωφορείο και ώρα 7.00 π.μ. από το προαύλιο του σχολείου με προορισμό το Βουκουρέστι, με διαδρομή προς τα σύνορα του Προμαχώνα και δια μέσου της χερσαίας έκτασης της Βουλγαρίας με στάσεις. Άφιξη στο Βουκουρέστι απογευματινή ώρα περί τις 8.00 μ.μ.Επιστροφή στις Σέρρες στις 9.00 μ.μ. στην καθορισμένη ημερομηνία σε κεντρικό σημείο της πόλης.**Β)** Αναχώρηση με λεωφορείο και ώρα 7.00 π.μ. από το προαύλιο του σχολείου με προορισμό την πόλη της Αθήνας. Άφιξη νωρίς το απόγευμα περί τις 4.00 μ.μ.Επιστροφή στις Σέρρες στις 9.00 μ.μ. στην καθορισμένη ημερομηνία σε κεντρικό σημείο της πόλης. |
| ΑΡΙΘΜΟΣ ΣΥΜΜΕΤΕΧΟΝΤΩΝ ΜΑΘΗΤΩΝ | 35-37  |
| ΑΡΙΘΜΟΣ ΣΥΜΜΕΤΕΧΟΝΤΩΝ ΚΑΘΗΓΗΤΩΝ | 3 (τρεις) |
| ΚΑΤΗΓΟΡΙΑ ΞΕΝΟΔΟΧΕΙΟΥ | Α) Για Βουκουρέστι: 4 ή 5 ΑΣΤΕΡΩΝ σε ασφαλές για τους μαθητές μέρος στο κέντρο της πόλης με πρωινό. Β) Για την Αθήνα: 4 ή 5 ΑΣΤΕΡΩΝ σε ασφαλές για τους μαθητές μέρος στο κέντρο της πόλης με πρωινό.Να αναφέρονται ρητώς τα ονόματα των ξενοδοχείων και η κατηγορία τους.Δωμάτια τρίκλινα για τους μαθητές (χωρίς ράντζα) και μονόκλινα για τους καθηγητές (μοιρασμένα ανάμεσα στα δωμάτια των μαθητών). Όλα τα δωμάτια μαθητών και συνοδών να βρίσκονται στον ίδιο όροφο ή εφόσον αυτό είναι αδύνατο, σε δύο συνεχείς ορόφους και ποτέ σε διαφορετικό κτίριο. Ο φόρος προς τα ξενοδοχεία θα πρέπει να αναφερθεί από την αρχή και να συμπεριληφθεί στην τιμή.Η προσφορά πρέπει να συνοδεύεται από την επιβεβαίωση κράτησης των δωματίων, τις συγκεκριμένες ημέρες, από τα ξενοδοχεία ή κατάθεση υπεύθυνης δήλωσης ότι θα κατατεθεί αμέσως μετά την οριστικοποίηση της κράτησης. |
| ΜΕΤΑΦΟΡΙΚΟ ΜΕΣΟ | Σύγχρονο τουριστικό λεωφορείο με δυο οδηγούς. |

|  |  |
| --- | --- |
| ΛΟΙΠΕΣ ΥΠΗΡΕΣΙΕΣ | Το ξενοδοχείο θα πρέπει να πληροί όλες τις προδιαγραφές της ισχύουσας νομοθεσίας συμπεριλαμβανομένων και των υγειονομικών διατάξεων, θα πρέπει να είναι διαθέσιμο για ολόκληρο το συμφωνημένο χρονικό διάστημα, να διαθέτει θέρμανση και ζεστό νερό και όλοι οι κοινόχρηστοι χώροι του να βρίσκονται σε λειτουργία και στη διάθεση των συμμετεχόντων στην εκδρομή. |
| ΥΠΟΧΡΕΩΤΙΚΗ ΑΣΦΑΛΙΣΗΣ ΕΥΘΥΝΗΣ ΔΙΟΡΓΑΝΩΤΗ | ΝΑΙ (Υποχρεωτικό). Το ταξιδιωτικό γραφείο θα πρέπει να καταθέσει υπεύθυνη δήλωση ότι είναι μέλος του Συνδέσμου των εν Ελλάδι Τουριστικών και Ταξιδιωτικών Γραφείων (H.A.T.T.A.). |
| ΠΡΟΑΙΡΕΤΙΚΗ ΑΣΦΑΛΙΣΗ | Ξεχωριστή ταξιδιωτική Ασφάλεια για 40 άτομα για έξι ημέρες εκτός της υποχρεωτικής ασφάλισης του διοργανωτή (ιατροφαρμακευτική ασφάλιση) θα ληφθεί υπόψη. |
| ΚΑΤΑΛΗΚΤΙΚΗ ΗΜΕΡΟΜΗΝΙΑ ΚΑΤΑΘΕΣΗΣ ΠΡΟΣΦΟΡΑΣ ΣΤΟ ΣΧΟΛΕΙΟ | **Δευτέρα 7 /11 και ώρα 12:00 μ.μ.** σε σφραγισμένους φακέλους στο γραφείο της αν. Διευθύντριας του Μουσικού Σχολείου Σερρών. Το ταξιδιωτικό γραφείο που θα επιλεγεί θα ειδοποιηθεί τηλεφωνικά. Η επιτροπή αξιολόγησης των προσφορών θα επιλέξει με γνώμονα την πιο συμφέρουσα πρόταση, όχι μόνο ως προς την τιμή, αλλά και ως προς την ποιότητα και το βαθμό κάλυψης των προδιαγραφών που τέθηκαν. |
| ΛΟΙΠΕΣ ΠΑΡΟΧΕΣ ΠΡΑΚΤΟΡΕΙΟΥ | Κατάθεση λεπτομερούς χρονοδιαγράμματος για την κάθε εκδρομή-επίσκεψη.Θα αναφέρονται: Αναχώρηση, άφιξη στο τόπο επίσκεψης –διαμονής, σχεδιαζόμενη ξενάγηση για κάθε ημέρα, επιστροφή. **Ειδικότερα για το Βουκουρέστι**: Υπεύθυνος συνοδός από το πρακτορείο σε όλες τις μετακινήσεις με το λεωφορείο, καθώς και σ’ όλους τους χώρους επίσκεψης π.χ. μουσεία, μνημεία κ.λ.π. Επισκέψεις στα κύρια μουσεία/ιστορικούςχώρους/αξιοθέατα των πόλεων με ρητή αναφορά των τόπων και το αντίτιμο εισιτηρίου όπου απαιτείται.Εξειδικευμένος ξεναγός κατόπιν συμφωνίας.Για την Αθήνα ξεναγός κατόπιν συμφωνίας για όλες τις προγραμματισμένες επισκέψεις και εξορμήσεις. |

**ΠΡΟΫΠΟΘΕΣΕΙΣ ΠΟΥ ΠΡΕΠΕΙ ΝΑ ΤΗΡΟΥΝΤΑΙ:**

Υποχρεωτική ασφάλισης ευθύνης διοργανωτή (αριθμός συμβολαίου), σύμφωνα με την κείμενη νομοθεσία και ασφάλεια αστικής ευθύνης που θα καλύπτει τους μαθητές και τους συνοδούς σε περίπτωση ατυχήματος και ασθένειας. Μαζί με την προσφορά θα πρέπει να κατατεθεί υπεύθυνη δήλωση ότι το πρακτορείο διαθέτει ειδικό σήμα λειτουργίας το οποίο βρίσκεται σε ισχύ. Ρητή αναφορά όρων (Ατομική ή ομαδική, καλύψεις, όρια και τρόπος αποζημίωσης). Με την κατάθεση των προσφορών να υπάρχουν οι κρατήσεις των ξενοδοχείων και για τους δύο προορισμούς με γραπτή βεβαίωση, ότι διαθέτει τον απαιτούμενο αριθμό δωματίων τις συγκεκριμένες ημερομηνίες για την διανομή των μαθητών και των συνοδών του σχολείου μας.

Στην προσφορά του πρακτορείου θα πρέπει να αναφέρεται το συνολικό κόστος της εκδρομής μαζί με το ΦΠΑ, καθώς και το κόστος ανά μαθητή. Θα δοθούν αποδείξεις από το τουριστικό γραφείο σε κάθε μαθητή ξεχωριστά.

Αν δεν τηρηθούν τα αναφερόμενα παραπάνω, θα κληθεί ο αμέσως επόμενος μειοδότης. Με την υπογραφή του συμφωνητικού θα δοθεί και η **πρώτη** **δόση** των χρημάτων. Η **δεύτερη** **δόση** των χρημάτων θα δοθεί μια βδομάδα πριν την αναχώρηση και η **τρίτη** **δόση** μετά το πέρας της εκδρομής.

Το πρακτορείο οφείλει να εγγυηθεί για την τήρηση όλων των απαραίτητων μέτρων προστασίας των εκδρομέων, για τον covid-19, όπως προσδιορίζονται από τον ΕΟΔΥ. Προσδιορισμός ακυρωτικών τελών κατ’ άτομο, ανάλογα με τη χρονική στιγμή που θα προκύψει η ακύρωση της εκδρομής. Αποδοχή ποινικής ρήτρας από το πρακτορείο, σε περίπτωση αθέτησης των όρων του συμβολαίου, λόγω δικής του υπαιτιότητας (επιστροφή το 50% του ποσού).

Τέλος, αν οι προσφορές που θα κατατεθούν στο σχολείο δεν είναι συμφέρουσες, κυρίως οικονομικά, και δεν συμπληρωθεί ο απαιτούμενος αριθμός μαθητών που θα συμμετέχουν, το σχολείο **δεν** θα προβεί σε επιλογή ταξιδιωτικού πρακτορείου και θα ακυρώσει την εκδρομή.

**ΕΝΔΕΙΚΤΙΚΟ ΠΡΟΓΡΑΜΜΑ ΓΙΑ ΤΟ ΒΟΥΚΟΥΡΕΣΤΙ**

**1η Ημέρα Πέμπτη 1-12:** Αναχώρηση στις 07.00 από το σχολείο μας για σύνορα Προμαχώνα. Με ενδιάμεσες στάσεις για καφέ και φαγητό. Η άφιξη θα γίνει κατά τις απογευματινές ώρες στην πρωτεύουσα της Ρουμανίας. Τακτοποίηση, δείπνο και διανυκτέρευση.

**2η Ημέρα Παρασκευή 2-12:** Ξενάγηση στην πόλη του Βουκουρεστίου με πρώτο σταθμό την επίσκεψη στο Παλάτι της Βουλής, καθώς και σε άλλα αξιοθέατα της πόλης όπως το Αντενέουμ, τα Ανάκτορα της βασιλικής οικογένειας, την Αψίδα του Θριάμβου και το Εθνικό Μουσείο Ιστορίας. Επιστροφή στο Ξενοδοχείο. Το απόγευμα θα ακολουθήσει βόλτα σε περιοχή της πόλης με μαγαζιά που ελκύουν το τουριστικό ενδιαφέρον με μουσική χορό και φαγητό.

**3η Ημέρα Σάββατο 3-12:** Μετά το πρωινό γεύμα, αναχώρηση για τα θρυλικά Καρπάθια και στην συνέχεια Σινάϊα και Μπρασώφ. Επιστροφή στο Βουκουρέστι στις 21:00. Δείπνο και διανυκτέρευση.

**4η Ημέρα Κυριακή 4-12:** Προσκύνημα στο Ορθόδοξο Πατριαρχείο και επίσκεψη στο Μουσείο Φυσικής Ιστορίας και στο Μουσείο του Χωριού. Το απόγευμα θα μεταφερθούμε στην όπερα του Βουκουρεστίου για να παρακολουθήσουμε παράσταση. Δείπνο και διανυκτέρευση.

**5η Ημέρα Δευτέρα 5-12:** Επίσκεψη στο ιστορικό κέντρο της πόλης και προσκύνημα στην εκκλησία της Σταυρουπόλεως**.** Επιστροφή και διανυκτέρευση.

**6η Ημέρα Τρίτη 6-12:** Επιστροφή στις Σέρρες. Μετά την διέλευση των συνόρων του Προμαχώνα άφιξη το βράδυ (περίπου στις 21:00) στην πόλη μας.

**ΕΝΔΕΙΚΤΙΚΟ ΠΡΟΓΡΑΜΜΑ ΓΙΑ ΤΗΝ ΑΘΗΝΑ**

**1η Ημέρα Πέμπτη 1-12:**  Σέρρες- Αθήνα

**2η Ημέρα Παρασκευή 2-12**: ξενάγηση στο ιστορικό κέντρο της πόλης (μουσείο Ακρόπολης- Παρθενώνας)

**3η Ημέρα Σάββατο 3-12**: Μεσόγεια- Λαύριο- Σούνιο- παραλιακή Αττικής

**4η Ημέρα Κυριακή 4-12**: Αθήνα- Μυκήνες- Ναύπλιο- Επίδαυρος- Αθήνα

**5η ημέρα Δευτέρα 5-12**: Αθήνα ή Λάρισα - Σέρρες

**Στο αναφερόμενο ενδεικτικό πρόγραμμα προβλέπεται παρακολούθηση θεατρικής παράστασης ή μουσικής σκηνής, καθώς επίσης και επισκέψεις σε περιοχές και χώρους της Αθήνας που θα προκύψουν ανάλογα με τον διαθέσιμο χρόνο.**